الإدعاء
- تغريدة منتشرة بشكل كبير جدًا منسوبة للفنان محمد هنيدي، مكتوب فيها: "فلانتاين ايه اللى عايزين تحتفلوا بيه ده مصر الاولى عالميا في نسب الطلاق والأولى بردو فى معلش نستحمل عشان العيال".
– دي تغريدة مفبرك. محمد هنيدي منشرش التغريدة دي. وكمان مصر مش الأولى عالميًا في معدلات الطلاق، ولا ضمن العشرة الأوائل حتى.✅✅
– عدد حالات الطلاق في مصر خلال عام 2018 كان 211.6 ألف حالة طلاق، بمعدل 2.2 لكل ألف من السكان، بحسب آخر إحصائيات متوفرة من الجهاز المركزي للتعبئة العامة والإحصاء.✅✅
– وبحسب بيانات الأمم المتحدة للطلاق، واللي بيتم جمعها من أكتر من 200 دولة حول العالم، فمصر مش الأولى عالميًا في معدلات الطلاق، ولا ضمن العشرة الأوائل.✅✅
## من الدول اللي بتسبق مصر في معدلات الطلاق⬇️⬇️:
– جمهورية المالديف: 4.0 حالة طلاق لكل ألف من السكان.
– بيلاروسيا: 3.5 حالة طلاق لكل ألف من السكان.
– ليتوانيا: 3.1 حالة طلاق لكل ألف من السكان.
– كازاخستان: 3.0 حالة لكل ألف من السكان.
– لاتفيا: 2.9 حالة طلاق لكل ألف من السكان.
– جورجيا: 2.8 حالة طلاق لكل ألف من السكان.
– كوبا: 2.7 حالة طلاق لكل ألف من السكان.
– الدنمارك: 2.6 حالة طلاق لكل ألف من السكان.
– السويد: 2.5 حالة طلاق لكل ألف من السكان.
– التشيك: 2.3 حالة طلاق لكل ألف من السكان.